***Anexa nr.1***

***la Decizia nr.\_\_\_\_din \_\_\_.12.2022***

**RAPORT**

**Cu privire la rezultatele anului agricol 2021 - 2022**

**și perspectivele pentru anul agricol 2022 – 2023**

**Stimate dle Președinte,**

**Domnilor consilieri,**

**Onorată asistență!**

Agricultura este o componentă fundamentală ce contribuie la dezvoltarea economiei naționale și locale. În acest context, evidențiem dependența directă a agriculturii de nivelul de gospodărire a resurselor funciare. La moment nu ne putem lăuda cu un nivel foarte înalt de gospodărire a acestora, aspect la care avem de muncit mult toți agricultorii.

Pamântul privit sub aspectul său triplu: de pamânt - unealtă de producție, de pamânt - obiect al muncii și de pamânt – ca și tezaur, se caracterizează printr-o serie de trăsături specifice, care îl deosebesc de celelalte mijloace de producție și care au o însemnată influență asupra politicilor agrare.

Fondul funciar exercită un rol considerabil în dezvoltarea economică, fiind unul dintre cele mai importante mijloace de producție precum și principala avuție a statului. Deținatorii de terenuri agricole sunt obligați să asigure cultivarea integrală a terenurilor precum și protecția solului.

Pentru producția agricolă vegetală sînt folosite terenuri cu destinație agricolă.

**Terenurile cu destinație agricolă a raionului Hîncești,**

**după FORMELE DE PROPRIETATE** **se prezintă astfel:**

|  |  |  |  |  |
| --- | --- | --- | --- | --- |
| **Nr.d/o** | **Forma de proprietate** | **Abrev.** | **Nr. deținători** | **Supafață, ha** |
| 1 | **2** | **3** | **4** | **5** |
| **1.** | Terenuri aflate în proprietate privată |  | 68 365 | 72 235,96 |
|  | *inclusiv:* |  |  |  |
| 1.1. | Cooperative Agricole |  | 6 | 3 960 |
|  | *din ele:* |  |  |  |
|  | - de Întreprinzător | C.Î. | 2 | 54 |
|  | - de Producție | C.A.P. | 4 | 3 906 |
|  |  |  |  |  |
| 1.2. | Societăți pe Acțiuni: | S.A. | 4 | 96 |
|  | *din ele:* |  |  |  |
|  | - agricole |  | 1 | 89 |
|  | - ne agricole |  | 3 | 7 |
|  |  |  |  |  |
| 1.3. | Societăți cu Răspundere Limitată | S.R.L. | 158 | 25 931,82 |
|  | *din ele:* |  |  |  |
|  | - agricole |  | 151 | 25 673,35 |
|  | * ne agricole |  | 13 | 258,47 |
|  |  |  |  |  |
| 1.4. | Gospodării Țărănești (firme agricole) | G.Ț, | 2658 | 8 985,65 |
|  | *din ele cu suprafața:* |  |  |  |
|  | * până la 1 ha; |  | 692 | 395,05 |
|  | - 1 – 5 ha; |  | 1 771 | 4 541,35 |
|  | * 5 – 10 ha; |  | 103 | 759,03 |
|  | - 10 – 50 ha; |  | 81 | 1 872,18 |
|  | - 50 - 100 ha; |  | 6 | 641,28 |
|  | * mai mult de 100 ha. |  | 3 | 776,76 |
|  |  |  |  |  |
| 1.5. | Mănăstiri, alte organizații de cult |  | 2 | 97,97 |
|  |  |  |  |  |
| 1.6. | Particulari, lucrători de sinestătători | P.F. | 28 315 | 25 639,51 |
|  |  |  |  |  |
| 1.7. | Destinatari de loturi pomicole |  | 332 | 20,39 |
|  |  |  |  |  |
| 1.8. | Altele (intra/extravilan) |  | 36 890 | 8 426,14 |
|  |  |  |  |  |
| **2.** | Terenuri proprietate publică a statului |  | 14 | 56,61 |
|  |  |  |  |  |
| **3.** | Terenuri proprietate publică a UAT |  | 779 | 5 973,37 |
|  |  |  |  |  |
|  | **Total deținători funciari** |  | **69 158** | **78 265,94** |

Practica a arătat că fertilitatea pământului poate fi ridicată continuu atunci când sistemul de cultură aplicat este rațional și asigură acest proces. Sarcina principală a sistemelor de agricultură constă tocmai în conservarea și sporirea continuă a fertilității solului. În felul acesta, societatea își îndeplinește obligația de a transmite pământul ameliorat generațiilor următoare.

Și la acest aspect avem foarte mult de lucru, în primul rînd de inițiere, instruire, școlarizare dar și implementare a sistemelor de agricultură. În majoritatea cazurilor nu se ține cont de asolamente, expoziția și gradul de erodare a terenului agricol, ceea ce se răsfrînge negativ asupra solului și a producției agricole în întregime.

Stimată audiență!

Anul agricol 2021-2022 a fost influențat de un conglomerat de factori negativi, ce s-au suprapus aproape concomitent. Vorbim de criza pandemică și consecințele ei din toamna anului trecut, de criza prețurilor la produsele petroliere, produsele energetice care au crescut foarte mult și destul de rapid. Apoi a urmat seceta din această vară. La toate acestea s-au mai adăugat și consecințele embargou-lui la exporturi, impus de Federația Rusă.

În pofida problemelor nefaste cu care s-au confruntat și se confruntă, prin munca și dedicația asiduă fermierii au reușit, totuși, să facă față și să asigure o roadă decentă, potrivit condițiilor anului curent.

Rezultatele recoltării ***culturilor cerealiere și leguminoase*** pentru anul 2021-2022 se prezintă astfel:

Grâu de toamnă\_\_\_\_\_\_\_\_\_\_7 200 ha. 23 040 t (3,2 t/ha);

Orz de toamnă\_\_\_\_\_\_\_\_\_\_\_ 700 ha 1 260 t (1,8 t/ha);

Grâu de primăvară\_\_\_\_\_\_\_\_1 000 ha 1 200 t (1,2 t/ha);

Orz de primăvară\_\_\_\_\_\_\_\_\_1 200 ha 1 200 t (1,0 t/ha);

Mazăre\_\_\_\_\_\_\_\_\_\_\_\_\_\_\_\_\_ 800 ha 980 t (1,4 t/ha);

Rapiţă\_\_\_\_\_\_\_\_\_\_\_\_\_\_\_\_\_\_ 700 ha 1 260 t (1,8 t/ha);

Porumb\_\_\_\_\_\_\_\_\_\_\_\_\_\_\_\_ 25 000ha 62 500 t (2,5t/ha) (rezultate asteptate la final)

**Total – 91 440 tone.**

La ***culturile tehnice*** avem:

Floarea soarelui\_\_\_\_\_\_\_\_\_\_\_\_\_\_17900 ha 25 060 t (1,4 t/ha);

La alte ***culturi*** cultivate în raion s-au înregistrat indici după cum urmează:

Legume\_\_\_\_\_\_\_\_\_\_\_\_\_\_\_\_\_\_\_\_\_8 839 t (16,04 t/ha);

Cartof\_\_\_\_\_\_\_\_\_\_\_\_\_\_\_\_\_\_\_\_\_\_ 1 500 t (15,0 t/ha);

Bostănoase\_\_\_\_\_\_\_\_\_\_\_\_\_\_\_\_\_\_ 9 900 t (18,11 t/ha);

Fructe\_\_\_\_\_\_\_\_\_\_\_\_\_\_\_\_\_\_\_\_\_\_26 490 t

Seminţoase \_\_\_\_\_\_\_\_\_\_\_\_\_\_\_\_\_14 540 t (19,65 t/ha);

Sîmburoase\_\_\_\_\_\_\_\_\_\_\_\_\_\_\_\_\_26 490 t (19,38 t/ha);

Struguri \_\_\_\_\_\_\_\_\_\_\_\_\_\_ 30 445 t (4,34 t/ha);

*Inclusiv:* pentru vin\_\_\_\_\_\_\_\_16 345 t (3,5 t/ha);

de masă\_\_\_\_\_\_\_\_\_\_ 14 100 t (6,0 t/ha).

Au fost înființate culturi de toamnă pentru recolta anului 2023 pe o suprafață de

8 600 ha după cum urmează:

Grâu de toamnă\_\_\_\_\_\_\_\_\_\_\_\_\_7 200 ha;

Orz de toamnă\_\_\_\_\_\_\_\_\_\_\_\_\_\_700 ha;

Rapiţă de toamnă\_\_\_\_\_\_\_\_\_\_\_ 700 ha.

Aceste rezultate au fost posibile datorită unor investiţii colosale de spirit, abnegație, insistență și răbdare, dar și cele financiare ale agricultorilor raionului nostru.

Anul agricol 2021-2022 a avut și un impact puternic negativ, cauzat de consecințele calamităților naturale din anul curent, în special a unei secete pedologică puternică. Această situație extremă a accentuat mai multe probleme, care există în agricultura noastră, dar și în relațiile ”fermier - APL”, situație care se repetă, dar nu are rezolvare pozitivă. Rolul decizional în gestionarea impactului, lichidarea consecințelor, dar și acordarea ajutoarelor sub diverse forme a revenit Comisiilor pentru situații excepționale din primării, și celei raionale.

Direcţia Agricultură şi Alimentaţie, în comun cu autorităţile administraţiei publice locale şi-a îndreptat activitatea spre monitorizarea situației și informarea, atât a conducerii raionului, cât și a Ministerului Agriculturii despre consecințele calamităților naturale, înregistrate în sectorul agricol, ca urmare a secetei.

În continuare Vă prezint:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Informația cu privire la consecințele calamităților naturale în sectorul agricol,**  **pentru anul 2022, conform actelor de constatare la fața locului.**   |  |  |  |  |  | | --- | --- | --- | --- | --- | | **Nr.d/o** | **Cultura afectată** | **%**  **de afectare** | **Suprafața**  **afectată,**  **ha** | **Producția**  **compromisă, t** | | 1 | Grîu | 30-75 | 65 | 106,5 | | 2 | Orz | 50-85 | 110 | 316,3 | | 3 | Ovăz | 100 | 18 | 54 | | 4 | Porumb | 60-100 | 4 133 | 19 888 | | 5 | Porumb masă verde | 80-85 | 361 | 11 741,38 | | 6 | Floarea soarelui | 55-85 | 4 195,83 | 6 979 |   **Total suprafețe afectate\_\_\_\_\_\_\_\_\_\_\_\_\_\_8960 ha.**  *Din ele cu grad de afectare de 100%\_\_\_\_805 ha (porumb-787 ha, ovăz-18 ha).*    **Valoarea estimată a producției compromise constituie\_\_\_135 mln 964 mii lei.** |

Cu păretre de rău din partea statului, la acest capitol, nu s-au acordat compensații sau careva ajutoare nici unui agent economic, făcându-se trimitere la asigurarea riscurilor în agricultură și la subvenționarea primei de asigurare.

Aratul de toamnă s-a efectuat în proporţie de 70 % din suprafețele preconizate, factorul limitant fiind lipsa de umiditate din perioada precedentă (uscăciune), urmând ca să fie folosite la maximum ofertele timpului din perioada următoare.

Fermierii rămân optimiști și mai speră la o redresare de situație în agricultură, dar mai speră și la careva ajutoare din partea statului.

**Domeniul zootehnic** este caracterizat prin creşterea şi îngrijirea, în principal, a unor specii de animale tradiţionale în regiune, şi exercită un rol important în asigurarea alimentară a populaţiei.

**Șeptelul** principalelor specii de animale în raion se prezintă astfel:

|  |  |  |  |
| --- | --- | --- | --- |
| **Specia de**  **animale**  **Anul** | **2020** | **2021** | **2022** |
| **Bovine (cap.) total** | 14 436 | 16 729 | 9 868 |
| **Porcine (cap.)** | 13 883 | 12 706 | 10 673 |
| **Ovine (cap.)** | 47 140 | 55 872 | 33 720 |
| **Caprine (cap.)** | 13 480 | 13 887 | 8 315 |
| **Păsări (cap.)** | 1 705 800 | 910 100 | 604 980 |

Din informația de mai sus rezultă că există trendul de scădere a șeptelului de animale, ca consecință a secetei anului 2022, numărul total de bovine a scăzut, în schimb s-a mărit numărul de ferme de bovine (lapte) autorizate. Dacă în anul 2021 au primit autorizații sanitar-veterinare 27 de ferme zootehnice, total la sfîrșit de an 2021 aveam autorizate 45 unități. Datorită acțiunilor întreprinse de către Direcția Agricultură și Alimentație în anul 2022 au fost autorizate 20 ferme zootehnice, în total avem 65 unități zoo. În anul 2022 cu suportul Direcției, două întreprinderi au importat 32 bovine de prăsilă rasa Simental pe linia lapte-carne și o întreprindere a importat 20 ovine de carne rasa Suffolk. Pe parcursul anului 2022, de către specialiștii DAA s-a promovat insistent implementarea Regulamentului de plăți per cap de animal, ceea ce a motivat crescătorii de animale să-și autorizeze afacerile. S-au oferit consultații pentru crescătorii de animale pe sursele de finanțare pentru dezvoltarea afacerilor, ceea ce a creat posibilități pentru procurarea de echipamente și utilaje pentru mecanizarea și automatizarea proceselor în sectorul zootehnic.

Ne propunem în continuare să consultăm crescătorii de animale pe domeniul îmbunătățirii șeptelului de animale cu rase productive, reconstrucția fermelor existente și construcția de noi ferme cu capacitate de pînă la 100 capete, cu aplicarea tehnologiilor performante de expluatare. Urmează în continuare să asistăm consultativ asociația crescătorilor de animale din raion cu privire la folosirea energiei regenerabile, care va duce la micșorarea sinecostului producției animaliere.

În scopul revitalizării sectorului zootehnic, restabilirii efectivului de animale, obţinerii unei productivităţi înalte a producţiei animaliere, în continuare se propune mărirea și înlocuirea șeptelului de animale cu rase productive în fermele existente.

* Pe sectorul crescătorilor de bovine se propune crearea și reconstrucția de miniferme cu capacitatea de 25-100 capete.
* În localitățile cu tradiții în domeniul oieritului se prevede selectarea antreprenorilor care doresc să dezvolte o afacere în acest domeniu prin crearea fermelor de ovine.

Cu suportul Direcției Agricultură a fost creată Asociația Obștească de profil pe domeniu ”MIOBILACT”, care îi va ajuta pe crescătorii de animale să-și mărească potentialul de dezvoltare a afacerilor care le gestionează.

* Împreună cu APL de nivelul unu s-a purces la crearea amenajamentelor pastorale în localitățile cu tradiții de creștere a animalelor, care vor stimula dezvoltarea sectorul zootehnic.
* În acest context se acordă consultanță cu privire la crearea punctelor de procesare pe lîngă fermele autorizate din raion pentru asigurarea cu produse naturale a populației raionului.

**A fost evaluată starea tehnică a tractoarelor și mașinilor agricole**

La 01.01.2021 în ramura agriculturii pe raionul Hîncești în total figurează următorul număr de tractoare, remorci și tehnică agricolă:

- Tractoare – 2 297

*inclusiv Euro* – 243

-Remorci pentru tractoare – 1 086

-Combine cerealiere – 175

*inclusiv Euro* – 54

-Combine speciale – 29

-Pluguri – 923

-Semănători – 524

-Cultivatoare – 629

-Grape cu discuri – 232

-Mașini pentru balotat – 75

-Stropitoare – 348

-Mașini pentru curățit cereale – 89

-Mașini pentru administrarea îngrășămintelor – 112

Până la sfârșitul anului 2021 au mai fost procurate:

* Tractoare – 160
* Combine – 12
* Mașini agricole – 210

Iar până la sfîrșitul anului curent (2022) s-au mai procurat:

* Tractoare – 249
* Combine – 10
* Mașini agricole – 227.

Numărul existent de tractoare și tehnică agricolă permite ca toate procesele agrotehnice să fie îndeplinite în termeni optimi cu respectarea tuturor cerințelor.

Am intrat în iarnă, deci, pregătirea tehnicii agricole pentru sezonul rece este una dintre lucrările importante ce permite să asigurăm o durată mai lungă de exploatare a mașinilor și utilajelor, cu mai puține probleme pe parcurs.

Pregătirea pentru iarnă este importantă mai ales pentru tehnica agricolă sezonieră, tractoarele și remorcile spre deosebire de acestea pot fi folosite pe tot parcursul anului, au nevoie de întreținere programată, precum și de diagnosticare periodică (în fiecare an).

Au nevoie de pregătire competentă pentru depozitarea pe timp de iarnă utilajele:

* combinele;
* cultivatoarele și semănătorile de cereale;
* presele de balotat;
* cositorile autopropulsate.

Cel mai bine este să depozităm echipamentul într-un garaj încălzit, bine întreținut. Dacă acest lucru nu este posibil, ar trebui să fie cel puțin sub un acoperiș.

Dacă depozităm în spațiu deschis, tehnica agricolă trebuie acoperită pentru a evita influența factorilor de mediu.

**Suportului financiar** pentru agricultori pe parcursul anului curent se prezintă astfel:

***Subvenții AIPA 2022:***

Suma solicitată \_\_\_77 690 070 lei;

Suma alocată\_\_\_\_\_14 079 746 lei.

***Compensarea parțială a accizelor la motorina utilizată de producătorii agricoli în anul 2022:***

Suma solicitată\_\_\_\_3 500 604 lei;

Suma alocată\_\_\_\_\_\_3 500 604 lei.

***Plăți directe per cap de animal 2022:***

Suma solicitată\_\_\_\_34 690 500 lei;

Suma alocată\_\_\_\_\_\_34 041 905 lei.

Ne exprimăm speranța, că măsurile de susținere a agriculturii în oricare formă, fie subvenționare, fie plăți directe, altele, vor fi promovate și în continuare și vor asigura profituri și durabilitate în aprovizionarea cu produse agricole, atât de necesare.

**Pentru anul 2023**, luînd în calcul implementarea mai multor elemente a tehnologiilor moderne în agricultură, aspirăm la dezvoltarea unui sector agroalimentar competitiv, centrat pe lanțurile valorice cu potențial sporit, prietenos mediului ambiant și rezilient la schimbările climatice, care consolidează securitatea și siguranța alimentară și oferă bunăstare și condiții de trai mai bune în mediul rural.

***Ca obective:***

* Promovarea bunelor practici agricole inteligente, eficiente și durabile;
* Dezvoltarea pieței locale și sporirea potențialului de export prin asigurarea standardelor de calitate a producției agricole;
* Reorientarea antreprenorilor spre implementarea lanțului valoric prin proce- sarea, sortarea și ambalarea producției agricole în scopul sporirii competitivității și asigurarea unei plus valori considerabile a acesteia;
* Prioritizarea și promovarea culturilor cu valoare adăugată;
* Crearea noilor grupuri de producători pe domenii;
* Promovarea utilajelor și tehnicii agricole moderne, în vederea asigurării unei calități înalte a lucrărilor agricole și a prelucrării post-recoltare a producției agricole;
* În scopul revitalizării sectorului zootehnic, restabilirii efectivului de animale, obţinerii unei productivităţi înalte a producţiei animaliere, se vor întreprinde măsuri de inițiere în vederea implimentării tehnologiilor moderne și înlocuirea şeptelului de animale cu rase cu productivitate înaltă.
* Contribuirea la sporirea gradului de valorificare al investițiilor în agricultură prin aplicarea unui monitoring al rezultatelor anuale.

Agricultura, ca și componentă a economiei țării, are un statut aparte, pentru că:

- în ciuda importanței producției alimentare, venitul fermierilor este cu circa 40 % mai mic în comparație cu veniturile din alte sectoare;

- agricultura este mai dependentă de condițiile meteorologice și climatice decât majoritatea celorlalte sectoare.

Sperăm că reformele instituţionale, implementarea Strategiei Naţionale de Dezvoltare Agricolă şi Rurală, cât şi îmbunătăţirea suporturilor financiare vor facilita rezolvarea problemelor din agricultură şi mediul rural al raionului, iar tendinţele politicilor agrare vor fi racordate şi orientate la necesităţile populaţiei, pieţei interne şi cerinţele pieţelor externe.

Agricultura raionului are nevoie de investiţii semnificative în anii următori în depozitare şi unităţi de procesare atât pentru sectorul vegetal cât şi în zootehnie, în noile tehnologii şi modele de producţie care să permită utilizarea durabilă a resurselor şi adoptarea de soluţii digitale.

**Mulţumesc pentru atenţie.**